armvectores/hy_wikipedia_2023 huggingface dataset:
Ավագ Բաբայանց

Ավագ Աբելի Բաբայանց (մայիսի 12, 1932(1932-05-12), Սամարղանդ, ԽՍՀՄ), խորհրդային բանակի գեներալ-մայոր (1981)։
Խորհրդային բանակի գեներալ-լեյտենանտ (1991) Յուրի Բաբայանցի հորեղբոր որդին։


== Կենսագրություն ==
1951 թվականին զորակոչվել է խորհրդային բանակ, որտեղից էլ ընդունվել է Ուլյանովսկի Լենինի անվան Կարմիր դրոշի գվարդիայի տանկային ուսումնարան, որն ավարտելուց հետո ստացել է առաջին սպայական կոչումը, այնուհետև ուղարկվել է ծառայության Անդրկովկասի ռազմական շրջան։ 1970-1977 թվականներին եղել է Անդրկովկասյան զինվորական օկրուգի՝ Ախալցխայում տեղաբաշխված 10-րդ գվարդիական մոտոհրաձգային դիվիզիայի, 1978 թվականին՝ 4-րդ համազորային բանակի (նաև՝ ռազմական խորհրդի նախագահի 1-ին տեղակալ), 1979-1985 թվականներին՝ Հեռավորարևելյան զինվորական օկրուգի 35-րդ համազորային բանակի, 1985-1990 թվականներին՝ ԽՍՀՄ քաղաքացիական պաշտպանության շտաբի քաղբաժինների պետ։
Գործուն մասնակցություն է ունեցել Ուկրաինայում Չեռնոբիլի ատոմակայանի վթարի (1986), Հայաստանում` Սպիտակի երկրաշարժի (1988) հետևանքների վերացման գործում։ Եղել է ՌԴ քաղաքացիական պաշտպանության և արտակարգ իրավիճակերի նախարարության վետերանների խորհրդի նախագահի առաջին տեղակալը։


== Պարգևներ ==
«ԽՍՀՄ զինված ուժերում հայրենիքին մատուցած ծառայության» երկրորդ աստիճանի շքանշան
«ԽՍՀՄ զինված ուժերում հայրենիքին մատուցած ծառայության» առաջին աստիճանի շքանշան
Կարմիր աստղի շքանշան
Աշխատանքային կարմիր դրոշի շքանշան
Գեներալ-մայորի կոչում


== Գրականություն ==
Տիգրան Հայազն, Գարեգին Ղազարյան։ 1000 հայազգի գեներալներ, ծովակալներ.-Ե.,Հեղինակային հրատարակություն, 2009 թ., էջ 434։ ISBN 978-9939-53-105-2
Саркисян А. Е. Разведка и контрразведка: армянский след (Биографические очерки о разведчиках и контрразведчиках). - Е., "Амарас", 2005, с.155-157


== Ծանոթագրություններ ==
Անիբալե Աբատի Օլիվիերի

Անիբալե Աբատի Օլիվիերի (իտալերեն՝ Annibale degli Abati Olivieri, հունիսի 17, 1708(1708-06-17), Պեզարո, Պապական մարզ - սեպտեմբերի 29, 1789(1789-09-29), Պեզարո, Պապական մարզ), իտալացի հնագետ, դրամագետ, գրադարանավար։ Համարվում է Պեզարո քաղաքի Օլիվերիանա գրադարանի հիմնադիրը։ Անժառանգ արիստոկրատը հեղինակ է հնագիտական և դրամագիտական ստեղծագործությունների։ Նա նաև բացահայտել է «Lucus Pisaurensis» հռոմեական սրբազան պուրակի գտնվելու վայրը։


== Կենսագրություն ==
Օլիվիերին ծնվել է Պեզարոյում 1708 թվականին։ Կրթություն է ստացել Բոլոնյայում, այնուհետև մեկնել է Պիզա, սովորել Տոմազո Ռոմիտոյի, Ջուզեպպե Ավերանիի և Լուիջի Գուիդո Գրանդիի հետ։ 1727 թվականին իրավաբանական կրթություն է ստացել Ուրբինոյում, որից հետո տեղափոխվել է Հռոմ, որտեղ ուսումնասիրել է վիմագրություն։ Այստեղ հորեղբոր՝ Ֆաբիո Աբաի Օլիվիերիի աջակցությամբ կարողացել է գտնել հազվագյուտ հնագիտական գտածոներ, որոնք պահված են եղել անձնական թանգարանում։
1735 թվականին Օլիվիերին վերադարձել է Պեզարո և նույն թվականին հրատարակել իր առաջին անտիկ և բանասիրական աշխատանքները։ Երկու տարի անց ավարտել է պատկերազարդ բնաբանով Marmora Pisaurensia notis աշխատությունը, որին հետևել է ինտենսիվ աշխատանքային ժամանակաշրջանը, որի վկայությունն են նրա գրած բազմաթիվ գրքերը։
1756 թվականին Օլիվիերին Պեզարո քաղաքին մեծ նվիրատվություն է արել՝ տալով իր ձեռագրերի, հազարավոր ստեղծագործությունների տպագիր, ձեռագիր գրադարանը, որը մեծ արժեք է ներկայացնում քաղաքի պատմության և մշակույթի համար, ինչպես նաև իր անտիկ հավաքածուն, որը բաղկացած էր Պեզարոյից պեղված նմուշներից։ Այս նվիրատվությունները հանդիսանում են Օլիվերիանա գրադարանի ձևավորման կորիզը։


== Մահը ==
Մահացել է 1789 թվականին Պեզարոյում։


== Ընտրյալ երկեր ==
In festo Ascensionis Christi oratio habita in basilica Lateranensi ad sanctissimum d.n. Benedictum 13. pontificem maximum ab Annibale de Abatibus Oliverio Pisaurensi J.V.D. (1728)
Spiegazione di alcuni monumenti degli antichi Pelasgi : trasportata dal Francese con alcune osservazioni sovra i medesimi. (1735)
Marmora Pisaurensia notis illustrata (1737)
Esame della controversia letteraria che passa (1740)
Dissertazione di Annibale degli Abati Olivieri sopra due antiche tavolette di avorio (1743)
Elogio dell'Arcidiacono Gio. Giacomo Rubini. (1753)
Della fondazione di Pesaro : Si aggiunge una lettera (1757)
Lettera sopra alcuni Vescovi ignoti all'Ughelli.  (1761)
Esame del Bronzo Lerpiriano : pubblicato dallo Spon. (1771)
 Memorie di Tommaso Diplovatazio, patrizio Costantinopolitano (1771)
Spiegazione : di una delle due antiche Basi di Marmo scoperte il di 22. di Novembre 1770 dal Cavalier Domenico Bonanini letta nella. Acc. Pesarese (1771)
Ragioni del titolo di provincia metaurense dato alla legazione detta volgarmente di Urbino (1771)
Della patria della b. Michellina e del b. Cecco del terz'ordine di S. Francesco. (1772)


== Մատենագիտություն ==
Claudi, Giovanni M.; Catri, Liana (2007). Dizionario biografico dei marchigiani (in Italian). Ancona: Il lavoro editoriale. ISBN 978-88-7663-409-3.


== Ծանոթագրություններ ==


== Արտաքին հղումներ ==
Անիբալե Աբատի Օլիվիերին Վիքիդարանում
Հացիկի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Հացիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Երշովո (այլ կիրառումներ)

Երշովո, կարող է վերաբերել՝

Երշովո - գյուղ Ռուսաստանի Մոսկվայի մարզի Օդինցովսկի շրջանի կազմում։
Երշովո - գյուղ Ռուսաստանի Պսկովի մարզի Պսկովսկի շրջանի կազմում։
Երշովո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Նեոգաղութատիրություն

Նեոգաղութատիրություն, զարգացող սուվերեն երկրներին իմպերիալիստական պետությունների կողմից պարտադրվող անհավասար տնտեսական և քաղաքական հարաբերությունների համակարգ, որի նպատակն է պահպանել այդ երկրների ժողովուրդների իմպերիալիստական շահագործումն ու կախյալ վիճակը։ Զարգացող երկրներում նեոգաղութատիրության նյութական հիմքը՝ օտարերկրյա ընկերությունների (կամ դրանց մասնաճյուղերի), բանկերի մոնոպոլիստական կապիտալն է։ Իմպերիալիստական երկրները նեոգաղութատիրական նպատակներով օգտագործում են նախկին գաղութների և կիսագաղութների տնտեսական և գիտատեխնիկական հետամնացությունը։ Նեոգաղութատիրության գաղափարական հիմքը՝ նեոգաղութատիրական տարբեր տեսություններն են («կապիտալիզմի տրանսֆորմացիայի», «շահերի ներդաշնակության», «խառը էկոնոմիկայի», «փոխադարձ կախման» և այլն)։ Նեոգաղութատիրությունը առաջացել է իմպերիալիզմի գաղութային սիստեմի քայքայման, սոցիալիզմի համաշխարհային սիստեմի ստեղծման և զարգացման հետևանքով՝ ուղղակի գաղութային կախման լիակատար վերացման պայմաններում։ Ժամանակակից կապիտալիզմը, հարմարվելով աշխարհում ստեղծված նոր իրավիճակին, դիմում է ազատագրված երկրների ստրկացման նոր եղանակների։ Նեոգաղութատիրությունը դրսևորվում է տարբեր կերպ, օտարերկրյա մոնոպոլիստական կապիտալի ներթափանցումը երիտասարդ սուվերեն պետություններ, «օգնություն» վարկերի և դրամական հատկացումների ձևով (որով նրանք փաստորեն վերահսկողություն են հաստատում այդ երկրների տնտեսական զարգացման վրա), նրանց ընդգրկումը իրենց ենթակա տնտեսական, քաղաքական և ռազմական խմբավորումների մեջ, անհավասար պայմանագրերի պարտադրում, միջամտություն ներքին գործերին, հետադիմական հեղաշրջումներ ու խամաճիկ վարչակարգերի հաստատում, ազգամիջյան ու ցեղամիջյան բախումների հրահրում և այլն։ Նեոգաղութատիրությունը օգտագործում է նաև գաղութատիրության «ավանդական» եղանակները՝ ռազմական ճնշում, բացահայտ ռազմական միջամտություն և այլն։ Երբեմնի գաղութներն ու կիսագաղութները որպես զարգացած կապիտալիստական երկրների էկոնոմիկայի գյուղատնտեսական-հումքային կցորդ պահելու նախկին ձգտմանը զուգընթաց, ուժեղանում է զարգացող երկրները համաշխարհային կապիտալիստական տնտեսության «արտադրական կցորդը» դարձնելու նոր միտումը։ Իմպերիալիստական մոնոպոլիաները աշխատում են իրենց մոտ նվազ շահութաբեր, շրջակա միջավայրը աղտոտող արտադրությունները փոխադրել Ասիայի, Աֆրիկայի և Լատինական Ամերիկայի երկրներ։ Օգտագործելով զարգացող երկրների էժան բանվորական ուժը՝ մոնոպոլիստական կապիտալը փորձում է այդ երկրներում ստեղծել արտադրության ամբողջ ցիկլեր, որոնք առավել բարձր շահույթներ են ապահովում, քան զարգացած կապիտալիստական երկրներում։ Ասիայի, Աֆրիկայի և Լատինական Ամերիկայի երկրների առաջադեմ ուժերը պայքարում են նեոգաղութատիրության բոլոր դրսևորումների, նախ և առաջ, մոնոպոլիստական կապիտալի ներթափանցման ու ճնշման դեմ։


== Տես նաև ==
Գաղութատիրություն
Սլադկոե (ավան, Մարյինի շրջան)

Սլադկոե (ուկրաիներեն՝ Солодке), ավան Ուկրաինայի Դոնեցկի մարզի Մարյինի շրջանում։
2001 թվականի տվյալներով Սլադկոե ավանում բնակվում էր 525 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տուկտարովո-Ուրդալա

Տուկտարովո-Ուրդալա (ռուս.՝ Туктарово-Урдала), գյուղ Ռուսաստանի Թաթարստան հանրապետության Լենինոգորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեդ Բուլլ Բրազիլ ՖԱ

«Ռեդ Բուլլ» (պորտ.՝ FC Red Bull Brasil ), բրազիլական ֆուտբոլային ակումբ՝ Կամպինաս քաղաքում։ Հիմնվել է 2007 թվականի նոյեմբերի 19-ին։


== Պատմություն ==


=== 2009-2010 թվականներ ===
2009 թվականին ակումբը հաղթել է Պաուլիստայի լիգայի երկրորդ դիվիզիոնում և դուրս է եկել նույն լիգայի 3-րդ սերիա։ 2010 թվականին ՌԲ Կամպինասը հասավ մինչև Պալուլիստայի գավաթի մրցաշարին։


=== 2011 թվականի շրջան ===
2011 թվականի շրջանը թիմի համար ոչ այնքան հաջող էր։ Ակումբը 2-րդ սերիայում զբաղեցրեց 5-րդ տեղը 1-ին տեղից հետ մնալով ընդամենը չորս միավորով։


== 2012 թվականի շրջան ==
2012 թվականը բավականին հաջող տարի էր ակումբի համար։ Ակումբը Պաուլիստայի լիգայի 2-րդ սերիայում զբաղեցրեց 3-րդ հորիզոնականը, բայց նրանք դուրս մնացին առաջնությունից կիսաեզրափակչի ժամանակ։


== 2014 թվականի շրջան ==
2014 թվականին ակումբը կրկին հասավ մինչև Պաուլիստայի լիգա։


== Թիմի ամբողջական կազմը ==
Note: Flags indicate national team as has been defined under FIFA eligibility rules. Players may hold more than one non-FIFA nationality.


== Գլխավոր մարզիչներ ==
 Պաուլո Սերժիո (2008)
 Ռիկարդո Պինտո (2008–2009)
 Ջոզե Լուիս Ֆերնանդես (2009)
 Ջայիր Պիցերնի (2009)
 Մարսիո Ֆերնանդես (2010–2011)
 Լուսիանո Դիաս (2011–2012)
 Արժել Ֆուկս (2012–2013)
 Մաուրիսո Բարբերի (2014–)


== Տիտղոսներ ==


=== Պաուլիսայի լիգ ===


==== Սերիա Ա3 ====
 Հաղթող (1)։ 2010


==== Սերիա Բ ====
 Հաղթող (1)։ 2009
Օձակիր

Օձակիր (լատ.՝ Ophiuchus), հասարակածային հսկա համաստեղություններից է։ Նրա խորհրդանիշն է ։ Այն գտնվում է Վահագն համաստեղությունից դեպի հարավ։ Օձակրի ամենապայծառ աստղն է Ռաս Ալհագեն, որի աստղային մեծությունը հավասար է 2,08։
Հենց այս համաստեղության մեջ բռնկվեց մեր գալակտիկայի վերջին գերնոր աստղը, ինչը նշել է Յ. Կեպլերը 1604 թվին։
Նրա մեջ ոչ քիչ հետաքրքիր առարկաներ կան. RS Օձակրի կրկնակի նորը (բռնկվել է 1898, 1933, 1958, 1967, 1985 և 2006 թվականներին)։ Բերնարդի աստղը հայտնի կարմիր թզուկ է, որի փոքր հեռավորությունն Արեգակից (5,98 լ.տ.) դարձնում է նրան α Կենտավրոսի համակարգից երկրորդը, իսկ բավականին բարձր շարժման արագությունը, փոքր հեռավորության հետ միասին առած, թույլ է տալիս նրան երկնակամարի վրա ամենաարագ աստղ լինել (10,3″/տարի)։ Այդ համաստեղության մեջ կան մեծ քանակի գնդաձև աստղակույտեր (М9, М10, М12, М14, М19 և М62), ինչպես նաև մութ միգամածություններ, ինչպիսին է S-միգամածությունը (B 72) և B 78։ Կրկնակի աստղային համակարգեր Օձակրի 70 և Օձակրի 36։


== Դիտումներ ==
Թեև Օձակիրը կենդանակերպի համաստեղություն չէ, Արեգակն անցնում է նրա մեջ նոյեմբերի 30-ից մինչ դեկտեմբերի 17-ը։ Դիտելու համար ամենալավ պայմանները հունիսին են։


== Պատմություն ==
Հին համաստեղություն է։ Գոյություն ունի Կլավդիոս Պտղոմեոսի «Megale syntaxis» աշխատանքի մեջ։
Հունական առասպելը կապում է Օձակրին Ասկլեպիոսի հետ՝ բժշկության աստվածի, Ապոլլոնի և Կորոնիս հավերժահարսի որդու։ Սպանելով կնոջը դավաճանության պատճառով, Ապոլլոնը նորածին Ասկլեպիոսին դաստիարակության համար տվեց իմաստուն Խիրոն կենտավրոսին՝ բժշկության գիտակին։ Մեծացած Ասկլեպիոսը եկավ հանդուգն մտքին՝ հարություն տալ մեռելներին, ինչի պատճառով կատաղած Զևսը շանթահարեց նրան և տեղավորեց երկնակամարի վրա։ Արատոսը միացրեց Օձակիրն ու Օձը, որին նա բռնած ուներ, այժմ դա ինքնուրույն Օձ համաստեղություն է, որը եզակի է նրանով, որը կազմված է երկու մասերից, բաժանված Օձակիր համաստեղությամբ։


== Օձակիրը որպես համաստեղության նոր նշան ==
2016 թ․ Սեպտեմբերից ՆԱՍԱ-ի գիտնականները որոշել են Օձակիրը ներառել համաստեղության նշանների ցանկում՝ որպես 13-րդ նշան։
Օձակիր՝ 30.11-18.12։


== ծանոթագրություններ ==


== Աղբյուրներ ==
wikisky.org Օձակիր
Աստղաառասպել. Օձակիր Archived 2010-01-24 at the Wayback Machine.
Օքրո Օքրոյանի անվան թիվ 3 գրադարան (Երևան, Էրեբունի)

Օքրո Օքրոյանի անվան թիվ 3 գրադարան, գտնվում է Երևանի Էրեբունի վարչական շրջանում։ Հիմնադրվել է 1937 թվականի նոյեմբերի 15-ին։ 
2004 թվականին գրադարանն անվանակոչվել է վիրահայ բանաստեղծ, բարերար Օքրո Օքրոյանի անունով։
Գրադարանն զբաղեցնում է 500 քմ տարածք, ունի ընթերցասրահ՝ 100 քմ տարածքով, տեղերի քանակը՝ 50։


== Բաժիններ, ֆոնդ ==
Ունի աբոնեմենտի և մանկական բաժիններ։ Գրքային ֆոնդը 51188 միավոր է, ընթերցողների քանակը՝ 2500, տացքը՝ 37250, հաճախումները՝ 29975, աշխատողների քանակը՝ 5։ Գրադարանն ունի ընթերցասրահ, աբոնեմենտի, մանկական բաժիններ։
Գրադարանի տնօրենն է Սյուզաննա Կարապետյանը։


== Հասցե ==
Սկզբում տեղակայված է եղել Հոկտեմբերյան (այժմ՝ Տիգրան Մեծի) պողոտայի N 1 շենքի նկուղային հարկում։ 1957 թվականին տեղափոխվել է նույն պողոտայի N 59 շենքի 1-ին հարկ, հեռախոս՝ 553529։


== Արտաքին հղումներ ==
Երևանի Էրեբունի վարչական շրջանի Օքրո Օքրոյանի անվան թիվ 3 գրադարան
Պուրիսիմա

Պուրիսիմա (իսպ.՝ Purísima),  քաղաք և մունիցիպալիտետ Կոլումբիայի հյուսիսում ՝ Կորդովա դեպարտամենտում։


== Պատմություն ==
Բնակավայրը, որից քաղաքը հետագայում աճել է, հիմնադրվել է 1777 թվականի հոկտեմբերի 5-ին՝ Դոն Անտոնիո դե Լա Տորեի և Միրանդայի կողմից։ Պուրիսիմայի մունիցիպալիտետը որպես առանձին վարչական միավոր ստեղծվել է 1934 թվականին։


== Աշխարհագրական դիրք ==
Քաղաքը գտնվում է դեպարտամենտի հյուսիս-արևելքում, Կարիբյան լեռնաշխարհի սահմաններում, Սիենագա Գրանդե լճի հյուսիսում, Մոնտերիայից մոտավորապես 50 կիլոմետր հյուսիս-արևելք, վարչության վարչական կենտրոն։ Բացարձակ բարձրությունը ծովի մակարդակից 6 մետր է։
Պուրիսիմայի մունիցիպալիտետը սահմանակից է հյուսիս-արևմուտքից և արևմուտքից Սան Անտերոյի մունիցիպալիտետի տարածքին, հարավ-արևմուտքից և հարավին ՝ Լորիցայի մունիցիպալիտետին, արևելքում ՝ Մոմիլ թաղապետարանին, հյուսիսում ՝ Սուչրե բաժնի տարածքին։ Քաղաքապետարանի տարածքը 132 կմ² է։


== Բնակչություն ==
Կոլումբիայի վիճակագրության ազգային վարչական դեպարտամենտի տվյալներով, 2015 թվականին քաղաքի և մունիցիպալիտետի համատեղ բնակչությունը կազմել է 15.073 մարդ։ Քաղաքապետարանի բնակչության դինամիկան ըստ տարիների.

2005 թվականի մարդահամարի համաձայն տղամարդիկ կազմել են Պուրիսիմայի բնակչության 51% -ը, կանայք ՝ համապատասխանաբար 49%։ Ռասայականորեն, սպիտակամորթներն ու մետիսները կազմել են քաղաքի բնակչության 58,7% -ը. Հնդիկները `34%; սևամորթները, մուլատաները՝ 7,3%: Գրագիտության մակարդակը ողջ բնակչության համար կազմել է 80.3%:


== Տնտեսություն ==
Մունիցիպալիտետի և քաղաքային ձեռնարկությունների ընդհանուր թվի 61.4% -ը առևտրային ձեռնարկություններ են, 23.6% -ը `սպասարկման ձեռնարկություններ, 15% -ը` արդյունաբերական ձեռնարկություններ.


== Տրանսպորտ ==
Քաղաքով անցնում է № 78  ազգային մայրուղին(իսպ.՝ Ruta Nacional 78):


== Ծանոթագրություններ ==
Ստեպան Ռազինի փողոց (այլ կիրառումներ)

Ստեպան Ռազինի փողոց հասկացությունը կարող է վերաբերել.

Ստեպան Ռազինի փողոց (Սամարա)
Ստեպան Ռազինի փողոց (Կրասնի Սուլին)
Իվան Կլապեզ

Իվան Կլապեզ (խորվաթերեն՝ Ivan Klapez, 1961, Սին, Սպլիտսկո Դալմատինսկա, Խորվաթիա), խորվաթ ժամանակակից քանդակագործ 


== Կենսագրություն ==
Իվան Կլապեզը ծնվել է 1961 թվականին, Խորվաթիայի Սին քաղաքում։ Սովորել է Խորվաթիայի մայրաքաղաք Զագրեբի համալսարանի արվեստների ֆակուլտետում։ 1987 թվականից ապրում ու ստեղծագործում է Մեծ Բրիտանիայի մայրաքաղաք Լոնդոնում։ Ռեալիստական ուղղության արվեստագետ է, ստեղծում է ֆիգուրատիվ քանդակներ։ Նրա արվեստի բազմաթիվ երկրպագումերի թվում է նաև բրիտանացի ճանաչված դիզայներ Սեբաստիան Քոնրանը, որը քանդակագործի աշխատանքների իր հավաքածուն է ստեղծել արդեն։ Քանդակագործը մասնակցել է մի շարք հեղինակավոր ստեղծագործական մրցույթների։ 1991 թվականին The Aims of Industry կազմակերպության պատվերով նրա ստեղծած «Ազատություն» («Liberty») քանդակը ներկայացվել է Մարգարեթ Թետչերի անվան մրցանակի։


== Հիշարժան աշխատանքներ ==
Կլապեզի լայնորեն հայտնի գործերից է «Միասնություն» («Unity») քանդակը, որը տեղ է գտել Լոնդոնի միջնադարյան պարսպի հատվածներից մեկի մերձակայքում, պոստմոդեռնիստական ճարտարապետության լավագույն նմուշներից մեկը հանդիսացող Alban Gate շինության մոտ։


== Պատկերասրահ ==

		


== Ծանոթագրություններ ==


== Արտաքին հղումներ ==
http://ivanklapez.net Իվան Կլապեզ. պաշտոնական կայք
Բագինա (լեռնարոտավայր)

Անվան այլ կիրառումների համար տե՛ս՝ Բագինա (այլ կիրառումներ)Բագինա, լեռնարոտավայր Հայաստանում, Ճորոխի ստորին հոսանքի շրջանում, նրա վտակ Մաճիխել գետակի մոտ։


== Ծանոթագրություններ ==
Յուստիտ

Յուստիտ  (ռուս.՝ Юстыт), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Չույա գետի ափին։ Գետի երկարությունը՝ 62 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(8756) Մոլիսիմա

(8756) Մոլիսիմա (անգլ.՝ Mollissima), աստերոիդ աստերոիդների գոտու արտաքին մասում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,205901 ա. մ., առավելագույնը մոտենում է 2,7301 ա. մ. հեռավորության վրա և հեռանում 3,6817 ա. մ.։ Արեգակի շուրջ մեկ ամբողջական պտույտ է կատարում 2096,64 երկրային օրվա ընթացքում, իր ուղեծրով շարժվելով միջինում 0,171703 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8756) Մոլիսիմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վարժեն Բոնիտա (Մինաս Ժերայս)

Վարժեն Բոնիտա (պորտ.՝ Vargem Bonita), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի արևմտյան մարզում։ Մտնում է Պիումիի գավառի կազմի մեջ։ Բնակչությունը կազմում է 2134 մարդ՝ 2006 թվականի տվյալներով։ Գրավում է 409,116 կմ2 տարածք։ Բնակչության խտությունը կազմում է՝ 5,2 մարդ/կմ2։


== Պատմություն ==
Քաղաքը հիմնադրվել է 1953 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 9.991.228,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.604,25 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,760 (տվյալները ՄԱԿ-ի զարգացման ծրագրի)։
Ջանիկյան

Ջանիկյան, հայկական ազգանուն։


== Ազգանունը կրողներ ==
Գրիգոր Նազարի Ջանիկյան (ծնվ․ 1944), գրող, արձակագիր, հրապարակախոս, թարգմանիչ։
Սեդա Վահրամի Ջանիկյան (1929-2016), դերասանուհի։


== Ծանոթագրություններ ==
Շիբենա

Շիբենա (ուկրաիներեն՝ Шибена), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Շիբենա գյուղում բնակվում էր 984 մարդ։ Բնակավայրը զբաղեցնում է 3249 կմ² տարածք։ Բնակչության խտությունը կազմում էր 302,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6982) 1993 UA3

(6982) 1993 UA3, աստերոիդ աստերոիդների հիմնական գոտում։ Հայտնաբերվել է 1993 թվականի հոկտեմբերի 16-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,640714 ա. մ., առավելագույնը մոտենում է 2,1529 ա. մ. հեռավորության վրա և հեռանում 3,1285 ա. մ.։ Արեգակի շուրջ մեկ ամբողջական պտույտ է կատարում 1567,4 երկրային օրվա ընթացքում, իր ուղեծրով շարժվելով միջինում 0,229679 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6982) 1993 UA3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միքայել Պողոսյան (ֆուտբոլիստ)

Միքայել Ալեքսանդրի Պողոսյան (հունվարի 25, 1991(1991-01-25), Գյումրի, Հայկական ԽՍՀ, ԽՍՀՄ), հայ ֆուտբոլիստ, կիսապաշտպան։


== Կենսագրություն ==
Միքայել Պողոսյանն իր պրոֆեսիոնալ կարիերան սկսել է Աշտարակում։ 16 տարեկանում պայմանագիր է կնքել իր առջև մեծ նպատակներ դնող ակումբի հետ։ Սակայն պահեստային, առավել ևս հիմնական կազմում ընդգրկվել չի հաջողվել։ Միքայել Պողոսյանը «Միկայի» կազմում իր առաջին հանդիպումը անցկացրել է 2007 թվականի նոյեմբերի 4-ին Երևանում՝ հանդես գալով «Արարատի» դեմ, որը պարտվել է 1:2 հաշվով։ Հայաստանի առաջնությունում իր առաջին հանդիպումը անց է կացրել 2007 թվականի նոյեմբերի 7-ին՝ մասնակցելով «Բանանցի» դեմ արտագնա խաղին, որտեղ աշտարակցիները հաղթել են 1:0 հաշվով։ Պողոսյանը խաղադաշտ է դուրս եկել հանդիպման 85-րդ րոպեին՝ փոխարինելով Տիգրան Դավթյանին։ Հիմնական թիմի խաղերի հետ միասին, պարբերաբար մասնակցել է երկրորդ կազմի հանդիպումներին։ 2008 թվականի Հայաստանի առաջնությունում մասնակցել է 11 խաղի, որոնցից տասն անցկացվել են առաջնության առաջին շրջանում։ Հաջորդ մրցաշրջանում թիմի հիմնական կազմում Պողոսյանը ոչ մի խաղի չի մասնակցել։
2011 թվականի հունվարին Պողոսյանը մեկնել է Գյումրի, որտեղ «Շիրակի» կազմում սկսել է մասնակցել մարզումների։ Միաժամանակ մարզչական շտաբը նրան սկսել է դիտարկել որպես թիմի խաղացող։


== Ձեռքբերումներ ==
Հայաստանի առաջնության արծաթե մեդալակիր – 2009
Հայաստանի առաջնության բրոնզե մեդալակիր – 2007


== Ծանոթագրություններ ==


== Արտաքին հղումներ ==
Ֆուտբոլիստի էջը ՀՖՖ պաշտոնական կայքում (ռուս.)
Ֆուտբոլիստի էջը footballdatabase.eu կայքում (անգլ.)
Ֆուտբոլիստի էջը soccerway.com կայքում(անգլ.)
Ալավերդիի թեմ

Անվան այլ կիրառումների համար տե՛ս՝ Ալավերդի (այլ կիրառումներ)
Ալավերդիի թեմ (վրաց.՝ ალავერდის ეპარქია), Վրաց ուղղափառ եկեղեցու թեմ, որը ընդգրկում է Վրաստանի Թելավի և Ախմետայի շրջանները։ Թեմի հոգևոր կենտրոնն է Ալավերդի վանքը։


== Գրականություն ==
ლომინაძე ბ., ქსე, „ალავერდის საეპისკოპოსო“ტ. 1, გვ. 261, თბ., 1975


== Արտաքին հղումներ ==
Ալավերդիի թեմ // Բաց ուղղափառ հանրագիտարան
Սուխայա Ռելնյա (Մեդվեդիցայի վտակ)

Անվան այլ կիրառումների համար տե՛ս՝ Սուխայա Ռելնյա (այլ կիրառումներ)Սուխայա Ռելնյա (ռուս.՝ Сухая Рельня), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Մեդվեդիցա գետի աջ ափին՝ 492 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Տերսա և Դեն գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300112107000008245
Հիդրոլոգիական ուսումնասիրությունների կոդը - 107000824
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆրենսիս Քոնրոյ

Ֆրենսիս Հարդման Քոնրոյ (անգլ.՝ Frances Hardman Conroy, (նոյեմբերի 13, 1953(1953-11-13), Monroe, Ջորջիա), ամերիկացի դերասանուհի։ Արժանացել է «Ոսկե Գլոբուս» մրցանակի։


== Անձնական կյանք ==
1980 թվականին Ֆրենսիսն ամուսնացել է Ջոնաթան Ֆերսթի հետ, սակայն նույն թվականին ավելի ուշ նրանք ամուսնալուծվել են։ 1992 թվականին Քոնրոյն ամասնացել է դերասան Ժան Մոնրոյի հետ։


== Ֆիլմագրություն ==


=== Ֆիլմեր ===


== Ծանոթագրություն ==
Վոինովկա (գյուղ, Գաֆուրիյսկի շրջան)

Վոինովկա (ռուս.՝ Воиновка, բաշկիրերեն՝ Войновка), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 150 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(11948) Ջասթինհենին

(11948) Ջասթինհենին (հոլ.՝ Justine Henin), աստերոիդ աստերոիդների հիմնական գոտում։ Այս երկնաքարը հայտնաբերվել է 1993 թվականի օգոստոսի 18-ին, բելգիացի աստղագետ Էրիկ Էլստի կողմից CERGA հետազոտական կենտրոնում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(11947) Ջասթինհենին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էմմա Կաստելնուովո

Էմմա Կաստելնուովո (իտալերեն՝ Emma Castelnuovo, դեկտեմբերի 12, 1913(1913-12-12), Հռոմ, Իտալիա - ապրիլի 13, 2014(2014-04-13), Հռոմ, Իտալիա), իտալացի ուսուցչուհի, մաթեմատիկոս Գիդո Կաստելնուովոյի դուստրը, մաթեմատիկոս, ում կյանքում տեղի ունեցած իրադարձությունները փոխել են մաթեմատիկայի խնդիրների հանդեպ վերաբերմունքը 20-րդ դարի երկրորդ կեսին։
Մաթեմատիկական կրթության միջազգային հանձնաժողովը (ՄԿՄՀ) ստեղծել է երկու մրցանակ, Ֆելիքս Քլեին մրցանակ, որով մաթմատիկոսները պարգևատրվում են ամբողջ կյանքի ընթացքում ունեցած ձեռքբերումների համար և Հանս Ֆրեուդենթալ մրցանակ, որով պարգևատրվում են հետազոտության ընդհանուր ծրագրերը։ 2013 թվականին Էմմա Կաստելնուովոյի ծննդյան 100-ամյակը նշելու առթիվ ՄԿՄՀ-ն որոշում է կայացրել ավելացնել երրորդ` Էմմա Կաստելնուովոյի անվան մրցանակ` ի ճանաչում նրա կարևոր ձեռքբերումների, որ արվել են մաթեմատիկական կրթության ոլորտում։


== Կենսագրություն ==
Էմմա Կաստելնուովոն ծնվել է 1913 թվականի դեկտեմբերի 12-ին, Հռոմում, Էլբինա և Գիդո Կաստելնուովոների ընտանիքում։ Նրա հայրը և հորեղբայրը երկուսն էլ մաթեմատիկայի պրոֆեսորներ էին։ 1908 թվականին Գիդոն եղել է Մաթեմատիկայի չորրորդ միջազգային համաժողովի նախագահը Հռոմում։  
Կաստելնուովոն ավարտել է Հռոմի համալսարանը 1936 թվականին` թվաբանական երկրաչափություն մասնագիտացմամբ։ Սրանից հետո նա նույն համալսարանում աշխատել է որպես գրադարանավար։ Նա մշտական աշխատանքի մրցույթ է հաղթել 1938 թվականին, սակայն հրեաների հանդեպ ռասայական խտրականության պատճառով նա չի կարողացել աշխատել։ Իր կարիերայի սկզբում Կաստելնուովոն հնարավորություն էր փնտրում` աշակերտներին դասավանդելու համար։
Առաջին անգամ 1948 թվականին հրատարակված «Ինտուիտիվ երկրաչափություն ցածր դասարանների աշակերտների համար» (իտալերեն՝ Geometria intuitiva, per le scuole medie inferiori) դասագիրքը տարբեր խմբագրումներ է ունեցել մինչև 1964 թվականը և թարգմանվել է անգլերեն ու իսպաներեն։ Այն Կաստելնուովոյի համար միջազգային ասպարեզ դուրս գալու սկիզբ է դարձել, նրան հրավիրել են տարբեր աշխատանքային խմբեր ու հանդիպումների։ 
Կաստելնուովոն մեկն էր իտալացի երկու ներկայացուցիչներից, որ մասնակցում էին ժամանակակից մաթեմատիկայի վերաբերյալ քննարկումներին։ Կաստելնուովոն եղել է Մաթեմատիկական կրթությունների միջազգային հանձնաժողովի անդամ 1975-1978 թվականներին։ 
Կաստելնուովոն շատ ընդունված և տաղանդավոր մաթեմատիկոս էր։ Համալսարանում իր դասավանդման երկար տարիների ընթացքում նա ազդեցություն է ունեցել ոչ միայն իր ուսանողների, այլև` իր երիտասարդ գործընկերների վրա։ Իր ներշնչանքն ու ոգևորվածությունը նա դասախոսությունների միջոցով փոխանցել է իր սաներին։


== Ծանոթագրություններ ==
Մամեդսաբիր

Մամեդսաբիր (հայտնի է նաև Մահմադ Սաբուր, Մուհամմեդ Սաբիր անուններով, ադրբ.՝ Məmmədsabir), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Պատմություն ==
Մամեդսաբիր գյուղը գտնվում է պատմական Մեծ Հայքի Այրարատ նահանգի Շարուրդաշտ գավառում, նախկինում Երևանի նահանգի Շարուր-Դարալագյազի գավառում, Երևան-Նախիջևան ավտոմայրուղու աջ կողմում։


== Բնակչություն ==
1831 թվականին ուներ 40, 1906 թվականին՝ 55, իսկ 1974 թվականին՝ 514 թուրք բնակիչ։


== Կրթություն ==
Ներկայումս գյուղում գործում է տարրական դպրոց։


== Առողջապահություն ==
Գյուղում հիմնադրվել է բուժկայան։


== Հուշարձան ==
Պատմական աղբյուրներում և վիմական արձանագրություններում չի հանդիպում որևէ տեղեկատվություն գյուղի պատմաճարտարապետական հուշարձանների վերաբերյալ։


== Այլ տեղեկատվություն ==
Գյուղը միացվել է Գարխուն գյուղին։ Բնակչությունը զբաղվում է անասնապահությամբ, դաշտավարությամբ, այգեգործությամբ, ծխախոտագործությամբ։


== Ծանոթագրություններ ==
Կորսունովկա (այլ կիրառումներ)

Կորսունովկա, կարող է վերաբերել՝

Կորսունովկա - գյուղ, Ուկրաինայի Խարկովի մարզի Վալկիի շրջանում
Կորսունովկա - գյուղ, Ուկրաինայի Պոլտավայի մարզի Լոխովիցայի շրջանում
(5916) վան դեր Վուդե

(5916) վան դեր Վուդե (անգլ.՝ van der Woude), աստերոիդ աստերոիդների հիմնական գոտում։ Հայտնաբերվել է 1991 թվականի մայիսի 8-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,321175 ա. մ., առավելագույնը մոտենում է 2,0522 ա. մ. հեռավորության վրա և հեռանում 2,5902 ա. մ.։ Արեգակի շուրջ մեկ ամբողջական պտույտ է կատարում 1291,7 երկրային օրվա ընթացքում, իր ուղեծրով շարժվելով միջինում 0,278703 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5916) վան դեր Վուդե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կինզեկեևո

Կինզեկեևո (ռուս.՝ Кинзекеево, բաշկիրերեն՝ Кинзекей), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2010 թվականին գրանցված տվյալներով կազմում էր 330 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ապոլոնիա Սաբատյե

Ապոլոնիա Սաբատյե (ֆր.՝ Apollonie Sabatier, ի ծնե՝ Joséphine-Aglaé Savatier, ապրիլի 7, 1822(1822-04-07), Mézières, Արդեններ, Շամպան — Արդեն - հունվարի 3, 1890(1890-01-03), Փարիզ, Ֆրանսիա), ֆրանսիացի նկարչուհի, մոդել, գրական սալոնի տիրուհի։  


== Կենսագրություն ==

Լվացարարուհու ապօրինի դուստրը, որը հետագայում ամուսնացել է Սավատյե ազգանունը կրող զինվորականի հետ։ Ֆրոշո փողոցի վրա գտնվող նրա սալոնում եղել են Հյուգոն, Ներվալը, Սենտ-Բյովը, Ժյուլ Ամեդե Բարբե դ'Օրեվիլյին, Ֆլոբերը, Ալեքսանդր Դյուման, Էդմոն Գոնկուրը (նա տվել է նրան Նախագահուհի մականունը, որը հետագայում տարածվել է այդ շրջանում), Հեկտոր Բերլիոզըը, Մանեն, Գյուստավ Դորեն, Շառլ Ժալաբերը և այլք։ Նրանցից շատերի հետ Սաբատյեն գրություններ էր պահպանում, նրանցից որոշները թողել են նրա մասին մեմուարներ։
Բոդլերի «Չարիքի ծաղիկները» գրքի ոգեշնչողներից մեկը Ժաննա Դյուվալի հետ միասին։ Եղել է Կուրբեի բնորդուհիներից մեկը, նաև բնորդուհի է եղել այլ նկարիչների և քանդակագործների համար 1840-1860 թվականների ընթացքում։ Եղել է բելգիացի գործարար Ալֆրեդ Մոսելմանի կինը (1810-1867, նրանք միասին պատկերված են Կուրբեի «Նկարչի արվեստանոցը» կտավի վրա)։ Նրա մահից հետո ամուսնացել է հանրահայտ կոլեկցիոներ սըր Ռիչարդ Ուոլեսի (1818-1890) հետ, որը նվիրել է Փարիզին, Նանսիին, Ռեյմսին, Լոնդոնին և աշխարհի այլ քաղաքներին տասնյակ փողոցային ցայտաղբյուրներ ըմպելի ջրով։


== Ժառանգություն ==
Թողել է մի շարք կանանց դիմապատկերներ։


== Կերպարը ==
Ապոլոնիա Սաբատյեն ներկայացված է Գյուստավ Ֆլոբերի Զգացմունքների դաստիարակություն (1869) գրքում։


== Գրականություն ==
Dufay P. Autour de Baudelaire: Poulet-Malassis, l'éditeur et l’ami; Madame Sabatier, la muse et la madone. Paris: Cabinet du livre, 1931
Billy A. La Présidente et ses amis. Paris: Flammarion, 1945
Mauss A. Baudelaire et madame Sabatier. Paris: A. G. Nizet, 1965
Mermaz L. Madame Sabatier. Apollonie au pays des libertins. Lausanne: Éd. Rencontre, 1967
Richardson J. The Courtesans: The Demi-Monde in 19th-Century France. Cleveland: World Pub. Co., 1967
Gautier Th. Lettres a la Presidente & Poesies erotiques/ Thierry Savatier, ed. Paris: Champion, 2002
Savatier Th. Une Femme trop gaie, biographie d’un amour de Baudelaire. Paris: CNRS éditions, 2003
Rounding V. Grandes horizontales: the lives and legends of Marie Duplessis, Cora Pearl, La Païva and La Présidente. New York: Bloomsbury, 2003
Зенкин С. Аполлония Сабатье: тело как текст// Он же. Работы по французской литературе. Екатеринбург: Изд-во Урал. ун-та, 1999, с.222-238


== Ծանոթագրություններ ==


== Արտաքին հղումներ ==
MADAME SABATIER Archived 2020-02-16 at the Wayback Machine. (ֆր.)
Պարետ Բակալյան

Պարետ Հարությունի Բակալյան (մարտի 26, 1925(1925-03-26), Պլովդիվ, Բուլղարիա - հոկտեմբերի 27, 1999(1999-10-27), Երևան, Հայաստան), հայ հիգիենիստ։ Բժշկական գիտությունների դոկտոր (1972), պրոֆեսոր (1973): «Բժշկական մեծ հանրագիտարանի» (Մոսկվա) սննդի հիգիենայի բաժնի խմբագիր (1980 թվականից)։


== Կենսագրություն ==
Պարետ Բակալյանը ծնվել է 1925 թվականի մարտի 26-ին, Պլովդիվ, Բուլղարիայում։ 1947 թվականին ավարտել է Երևանի բշժկական ինստիտուտը։ 1968-1976 թվականներին՝ Երևանի բժշկական ինստիտուտի սանիտարական հիգենայի ֆակուլտետի սննդի, 1976-1983 թվականներին՝ սննդի, կոմունալ, 1983 թվականից՝ պրոֆիլային հիգիենաների ամբիոնների վարիչ։
Աշխատանքները վերաբերում են քիմիական և մետաղաձուլական, արդյունաբերության բանվորների ռացիոնալ ու կանխարգելիչ սննդի, ինչպես նաև սննդի ֆիզիոլոգիայի և կենսաքիմիայի հարցերին։ Ներդրել է կենսաքիմիական ժամանակակից բարդ մեթոդներ։


== Անդամակցություն ==
Հայաստանի հիգիենիստների ընկերության նախագահ և Հիգիենիստների համամիութենական գիտական ընկերության անդամ (1977 թվականից)։


== Երկեր ==
Երեխայի սնունդը։ Փիրուզյան Արամ Սերգեյի, Բակալյան Պարետ Հարությունի, Բունիաթյան Տ. Գ, Դավթյան Ս. Զ, Հարությունով, Ա. Բ, Սլկունի Ս. Գ., Երևան, Հայպետհրատ, 1964։
Влияние факторов окружающей среды на здоровье человека: Сб. науч. тр., Ереван. мед. ин-т; Под общ. ред. П. А. Бакаляна и др. Министерство здравоохранения АрмССР, Географическое общество АрмССР, Ереванский медицинский институт, Ереван, Б. и. , 1983.
Материалы республиканской научной конференции, посвященной 100-летию со дня рождения академика А. Б. Алексаняна, П. А. Бакаляна, Амбарцумян Г. Ш. - Министерство здравоохранения РА, Ереванский государственный медицинский университет им. Мхитара Гераци - "Влияние факторов окружающей среды на Ереван, [Б. и.], 1994.
Բժշկական սննդի հիմունքները։ Դիետոլոգիայի դասախոսությունների ուսումնական ձեռնարկ, Բակալյան Պարետ Հարությունի, Անտոնյան Օ. Ա, Մաթևոսյան Ռ. Ա., Հայաստանի Հանրապետության առողջապահության նախարարություն, Մխիթար Հերացու անվան Երևանի պետական բժշկական համալսարան, Երևան, ԵՊԲՀ-ի հրատարակչություն, 1998։
Բուժական սննդի հիմունքները։ Դիետոլոգիայի դասախոսությունների ուսումնական ձեռնարկ, Բակալյան Պարետ Հարությունի, Անտոնյան Օ. Ա, Մաթևոսյան Ռ. Ա.,  Հայաստանի Հանրապետության առողջապահության նախարարություն, Մխիթար Հերացու անվան Երևանի պետական բժշկական համալսարան, Երևան, Ա. հ., 1998:


== Ծանոթագրություններ ==


== Գրականություն ==
Ткачёв П.Г., Льгова И.П. Отечественная гигиена и организация здравоохранения в именах. Профессионально - биографический справочник. Том 2. Гигиена питания, гигиена детей и подростков, социальная медицина, организация здравоохранения. Рязань 1992. С. 65-66.
Айриян А. П. Армянские учёные-медики. - Ер., 1998 - 276 с. ISBN 99930-1-001-7.
Справочник Ереванского гос. мед. ин-та. 1989.
Ստորո (մետրոյի կայարան)

Ստորո, Օսլոյի մետրոպոլիտենի կայարան, որը հանդիսանում է մի քանի մետրոյի 3 գծերի կապող օղակ, ինչպես նաև տրամվայի ու ավտոբուսային հանգույց։ Գտնվում է Օսլոյի Նուդրե Ակեր շրջանի Ստորո միկրոշրջանում։ Միկրոշրջանը իրենից ներկայացնում է բնակելի և արտադրական թաղամաս։
Ստորո կայարանը տեղակայված է «Օղակաձև գծի» վրա՝ միացնելով թիվ 3, 4 և 6 գծերը։ Թիվ 3-ը գծի վերջին կայարանն է։ Գտնվում է «Նյուդալեն» և «Ստորտինգ» կայարանների միջև՝ համապատասխանաբար 15 և 11 րոպե ժամային հեռավորության վրա։
«Ստորո» կայարանը հանդիսանում է նաև տրամվայի թիվ 11, 12 և 13, ինչպես նաև մի շարք ավտոբուսների կանգառ։ Գրեֆսեն երկաթուղային կայարանից ոտքով հեշտությամբ կարելի է հասնել Ստորո։


== Պատմություն ==
«Ստորո» կայարանը բացվել է 1902 թվականի նոյեմբերի 28-ին՝ որպես  «Grünerløkka–Torshov» տրամվայի գծի վերջին կայարան։ 1934 թվականի սեպտեմբերի 25-ին բացվել է գծի շարունակությունը դեպի Կելսոսա, իսկ 1939 թվականին՝ հարավ-արևելք։
Օղակաձև գծի նախագծումը սկսվել է դեռևս 1980-ական թվականներին։ Այն պետք է Օսլոյի հյուսիսային շրջանները միացներ քաղաքի մնացած հատվածին։ Սակայն նախագիծը հաստատվել է միայն 1997 թվականին և ֆինանսավորում ստացել 2000 թ.-ին։ Շինարարական աշխատանքները սկսվել են նույն թվականի հունիսին։ Կայարանի բացումը տեղի ունեցավ 2003թ.-ի օգոստոսին 20-ին Սինսեն կայարանի բացման հետ միաժամանակ։

		
		


== Ծանոթագրություններ ==
Հոքյումա Ղուրբանովա

Հոքյումա Աբասալի ղիզի Ղուրբանովա (ադրբ.՝ Hökümə Abbasəli qızı Qurbanova, մայիսի 29 (հունիսի 11), 1913, Բաքու, Ռուսական կայսրություն - նոյեմբերի 2, 1988(1988-11-02), Բաքու, Ադրբեջանական ԽՍՀ, ԽՍՀՄ), ադրբեջանցի խորհրդային դերասանուհի։ ԽՍՀՄ ժողովրդական արտիստուհի (1965 թ.)։


== Կենսագրություն ==
Հոքյումա Ղուրբանովան ծնվել է 1913 թվականի մայիսի 29-ին Բաքվում։
1931 թվականին ավարտել է Բաքվի պետական տեխնիկումը։ 1931-1932 թվականներին սովորել է Բաքվի կոնսերվատորիայի դաշնամուրի դասարանում։
Դերասանական գործունեությունն սկսել է 1933 թվականին «Ադրբեջանֆիլմ» կինոստուդիայում։ 1938 թվականից աշխատել է Բաքվի Մ. Ազիզբեկովի անվան ադրբեջանական դրամատիկական թատրոնում։ Խաղացել է քնարական, հերոսական, ողբերգական, կենցաղային և կատակերգական դերեր՝ Շիրին (Վուրղունի «Ֆարհադ և Շիրին»), Ռեյհան (Հուսեյնի «Ջավանշիր»), Խումար, Սուդաբա (Զավիդի «Շեյխ Սանան», «Սիյավուշ»), Սոլմազ (Զաբարլիի «Հրո հարս»), Սևինջ (Ղուրբանովաի «Առանց քեզ»), Սուսան (Շիրվանզադեի «Նամուս»), Խանումա (Ցագարելիի «Խանումա), Սերեբրյակովա (Չեխովի «Քեռի Վանյա»), Կլեոպատրա (Շեքսպիրի «Անտոնիոս և Կլեոպատրա»), Մարի Թյուդոր (Հյուգոյի «Մարի Թյուդոր»), ժաննա դ’Արկ (Շիլլերի «Օռլեանի կույսը»)։ Նկարահանվել է «Մի ընտանիք» (1943 թ.), «Ես պետք է պարեմ» (1963 թ.) և այլ կինոնկարներում։
Ադրբեջանական ԽՍՀՄ կինոմատոգրաֆիստների միության անդամ է, Ադրբեջանական ԽՍՀՄ Գերագույն խորհրդի 7-8 գումարման պատգամավոր։
Մահացել է 1988 թվականի նոյեմբերի 2-ին Բաքվում։ Թաղված է Բաքվում՝ Պատվո հուղարկավորության պուրակում։


== Ընտանիք ==
Առաջին ամուսինը - Ալեսկեր Ալեքպերով (1910-1963 թթ.), թատրոնի և կինոյի դերասան, ԽՍՀՄ ժողովրդական արտիստ (1961 թ.)
Դուստրը - Նաիլյա
Երկրորդ ամուսինը - Նուսրատ Ֆաթուլաև, ձևավորող
Դուստրը - Վաֆա Ֆաթուլաև, դերասանուհի


== Պարգևներ և կոչումներ ==
Ադրբեջանական ԽՍՀ վաստակավոր արտիստուհի (1943 թ.)
Ադրբեջանական ԽՍՀ ժողովրդական արտիստուհի (1960 թ.)
ԽՍՀՄ ժողովրդական արտիստ (1965 թ.)
Ադրբեջանական ԽՍՀ Մ․ Ֆ․ Ախունդովի անվան պետական մրցանակ (1965 թ.)
Լենինի շքանշան (1959 թ., Մոսկվայում ադրբեջանական մշակույթի տասնօրյակի կապակցությամբ)
«Աշխատանքային կարմիր դրոշ» շքանշան (1973)
«Պատվո շքանշան» (1949 թ., թատրոնի 75-ամյակի կապակցությամբ)
Մեդալներ։


== Ծանոթագրություններ ==
Կոգռի (այլ կիրառումներ)

Կոգռի, կարող է վերաբերել՝

Կոգռի - գյուղ Էստոնիայի Հիյումաա նահանգի Կեինա շրջանում
Կոգռի - գյուղ Էստոնիայի Վիրումաա նահանգի Ռիուգե շրջանում
Ընթերցողը (քանդակ, Երևան)

Անվան այլ կիրառումների համար տե՛ս՝ Ընթերցողը (այլ կիրառումներ)«Ընթերցողը» հուշարձան, գտնվում է Խնկո-Ապոր անվան ազգային մանկական գրադարանի շրջակայքում, տեղադրվել է 2013 թվականին։


== Հեղինակ ==
Քանդակագործ՝ Արման Դավթյան


== Տվյալներ ==
Քանդակը 18 գրքի և լուսամփոփի համադրությամբ հուշարձան է, որն ամբողջացնում է այն ընթերցողը, ով նստում է քանդակի վրա։


== Պատմություն ==
«Ընթերցողը» հուշարձանի հանդիսավոր բացումը տեղի է ունեցել 2013 թվականի ապրիլի 20-ին, Խնկո-Ապոր անվան ազգային մանկական գրադարանի հարևանությամբ։
Հուշարձանը նվիրված է Երևանի՝ 2012 թվականին Գրքի համաշխարհային մայրաքաղաք հռչակվելուն։
Քանդակի բացման արարողությանը ներկա են եղել Երևանի քաղաքապետ Տարոն Մարգարյանը, Հայաստանի գրողների միության նախագահ Լևոն Անանյանը, սիրիացի գրող Ադոնիսը և այլ արվեստասերներ։


== Պատկերասրահ ==

		
		
		


== Ծանոթագրություններ ==
Սիվյակովի առանձնատուն (Կոնստանտինովսկ)

Սիվյակովի առանձնատուն (ռուս.՝ Особняк Сивякова), եռահարկ շենք Ռուսաստանի Ռոստովի մարզի Կոնստանտինովսկ քաղաքում։ Կառուցվել է 1906 թվականին։ Շենքում գործում է մանկական արվեստի դպրոց։ Ըստ Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ շենքը ճարտարապետական հուշարձան է։
Հասցեն՝ 347250, Ռոստովի մարզ, ք. Կոնստանտինովսկ, Լենինի փողոց, տուն 8։


== Պատմություն ==
Ռոստովի մարզի Կոնստանտինովսկ քաղաքի Լենինի, 8 հասցեում գտնվում է անսովոր եռահարկ աղյուսե շենք։ Վաճառական Նիկոլայ Իվանովիչ Սիվյակովը իր միջոցներով Դոն գետի բարձր ափին կառուցել է մոդեռն ոճի առանձնատուն կեղծգոթական ոճի տարրերով։ Շենքը կառուցվել է 1906 թվականին։
Վաճառական Ի. Սիվյակովը Կոնստանտինովսկայա ստանիցայի հարգված մարդկանցից մեկն էր։ Նա վաճառել է կտորեղեն, Նիկոլաևսկայա և Կոնստանտինովսկայա ստանիցաներում նրան են պատկանել առեւտրային կրպակներ։ Շենքը կառուցվել է դեպի գետը թեքված վայրում, ինչի պատճառով նրա աջ մասն ուներ կիսանկուղներ, իսկ ձախ կողմի բակը գտնվում էր առաջին հարկի կեսի մակարդակով։ Շենքի պատուհանները եղել են տարբեր չափի և ձևի՝ կիսաշրջանաձև, ուղղանկյունաձև, նեղ, լայն, ցածր և բարձր։ Շքամուտքը փողոցից աստիճաններով վարել է դեպի երկրորդ հարկ, որտեղ կահավորված են եղել բիլիարդի սենյակը, աշխատասենյակները, հյուրասենյակը, երկար պատշգամբը։ Երրորդ հարկում եղել են ննջասենյակները և լողասենյակը։ Հետնամուտքը տան հակառակ կողմից վարել է դեպի առաջին հարկ։ Այնտեղ եղել են օժանդակ սենյակները, խոհանոցը, ապրել են սպասավորները։
1914 թվականին Սիվյակովը փարիզյան ցուցահանդեսից բերել է մի ավտոմեքենա, որը դարձել է առաջինը երկրամասի ստանիցաներում։ Իր տանը մեքենայի համար նա ավտոտնակ է կահավորել։
Խորհրդային իշխանության տարիներին շենքն ազգայնացվել է, 1960-ական թվականներից մինչ օրս այդ շենքում գործում է մանկական արվեստի դպրոց։ Համաձայն Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ վաճառական Սիվյակովի առանձնատունը տարածաշրջանային նշանակության ճարտարապետության հուշարձան է։


== Նկարագրություն ==
Վաճառական Նիկոլայ Իվանովիչ Սիվյակովի եռահարկ աղյուսե առանձնատունը կառուցվել է մոդեռն ոճով, ունի անհամաչափ կառուցվածք, երկլանջ տանիք, ձախ կողմում ՝միջանցիկ մուտք դեպի բակ, կիսանկուղային տարածքներ։ Շքամուտքն արված է ճակատի կողմից և երկրորդ հարկի վերևում ունի շվաքարան։ Շենքում բացակայում են կողային պատուհանները։
Շենքի շինարարության ժամանակ աղյուսը շարելիս կիրառվել են կրաքարային լուծույթ, ավազ, կավ և հավկիթ։


== Ծանոթագրություններ ==


== Արտաքին հղումներ ==
Особняк Сивякова
Достопримечательности Константиновска
Գլխարկի բարձրացում

Գլխարկի բարձրացում, օգտագործվում է երկու մարդկանց միջև ճանաչման, հարգանքի, երախտագիտության կամ հասարակ ողջույն արտահայտելու համար։


== Ավանդական օգտագործում ==
19-րդ և 20-րդ դարասկզբին արևմտյան մշակույթում գլխարկների բարձրացումը սովորական ոչ վերբալ հաղորդակցություն էր ընկերների կամ ծանոթների միջև զբոսանքի կամ հանրային միջոցառումների ժամանակ։ Որպես կանոն, ողջույնի խոսքեր ասելու փոխարեն երկու տղամարդ (կանայք հազվադեպ էին գլխարկներ կրում) գլխարկները բարձրացրել կամ խոնարհել են իրար առաջ։ Այնտեղ, որտեղ ծիսակարգն օգտագործվում էր սոցիալական հեռավորությունը ընդգծելու համար, ենթական պարտավոր էր կատարել ավելի բարդ ժեստ, օրինակ, ամբողջությամբ հանել գլխարկը, իսկ ղեկավարը կարող է պարզապես դիպչել դրան։ Համարվում է, որ ռազմական ողջույնը առաջացել է որպես գլխարկի ոճավորված բարձրացում, մինչդեռ քաղաքացիական անձը կարող է պատասխանել գլխարկի իրական բարձրացումով։ Ներկայումս գլխարկի բարձրացումը փոխարինվել է գլխով նշան անելով։ Եթե մի մարդ գլխով նշան է անում մյուսին, նա պետք է պատասխանի կամ սովորական գլխի դեպի վեր շարժումով կամ ձևական գլխի ներքև շարժումով։
Էրվինգ Գոֆմանը ընդգծել է գլխարկի բարձրացման դերը որպես տղամարդու և կնոջ միջև հանդիպումների դադարեցման և դրանով իսկ երկու կողմերի միջև քաղաքացիական անտեսման վիճակի վերահաստատման միջոց։ Նա նաև ենթադրում էր, որ գլխարկը բարձրացնելը օգտագործվել է անծանոթներին ողջունելու համար, իսկ ծանոթների համար համարժեք ողջույնը եղել է խոնարհումը։
Դեսմոնդ Մորիսի կարծիքով՝ գլխարկի բարձրացումը խոնարհության (խորհրդանշական) կեցվածքի մեդիֆիկաիան է. գլխարկի հանելու եղանակով մարմնի բարձրության նվազեցում՝ «token token»:


== Փոխաբերություն ==
1929 թվականին մուլտիպլիկատոր Ջիմի Հաթլոն սկսել է շնորհակալություն հայտնել ընթերցողներին, որոնք կոմիքսի համար զվարճալի գաղափար էին առաջարկում «Շնորհակալություն և բարձրացնում եմ Հաթլոյի [անուն] գլխարկը» արտահայտությամբ՝ իր They’ll Do It Every Time կոմիքսների բաժնի ներքևում։ Նա այս կերպ շարունակել է շնորհակալություն հայտնել մինչև իր մահը՝ 1963 թվականը։
2000-ական թվականներին «hat tip» (գլխարկը բարձրացնել) տերմինը (հաճախ կրճատ  «HT», «H / T»  «h / t») լայն ճանաչում է ձեռք բերել անգլալեզու բլոգոլորտում՝ որպես ընդունման նշան նրանց, որոնք զգալի ներդրում են ունեցել կամ ուշադրություն են դարձրել ինչ-որ նոր կամ հետաքրքիր բանի վրա։ Հղումներ կամ նորություններ փոխանակելիս լավ վարվելակարգ է համարվում գլխարկը բարձրացնել այն անձի հանդեպ, ումից դուք իմացել եք այդ առարկայի մասին։ Wall Street Journal և The New York Times թերթերի առցանց տարբերակները պարբերաբար գլխարկ են բարձրացնում այն օգտվողների հանդեպ, որոնք գաղափարներ են տալիս հոդվածների համար։


== Ծանոթագրություններ ==


== Լրացուցիչ գրականություն ==
Emily Post, Etiquette (1937)
J. Willeblood, The Polite World (1973)


== Արտաքին հղումներ ==
Hat Etiquette for Men by Marian T Hovat, traditioninaction.org
How to tip your hat to someone at Wikihow.com
An example of a Wall Street Journal article with a hat tip noted to a user
New York Times sports writer Dave Anderson tips his hat to admirable people in sports
Գալոց (անձնանուն)

Գալոց, հայկական արական անուն։ Այսպես է կոչվել ի հիշատակ Քրիստոսի երկրորդ գալստյան․ «Գալոց է նովին մարմնովն ի դատել զկենդանիս և զմեռեալս»։ Սկսել է գործածվել 15-րդ դարից մինչև 18-րդ դարի սկիզբը։


== Գործածություններ ==
Գալոց, հայր տանուտեր Դավթի, որ 1437 թվականին Թացու գյուղում Հովսեփ գրչին գրել տվեց մի Ավետարան։
Գալոց, հիշատակված է նաև 1616, 1627 թվականներին և 18-րդ դարի սկզբին։


== Ծանոթագրություններ ==
Վոյ Վոժ (Պիտիր Յուի վտակ)

Անվան այլ կիրառումների համար տե՛ս՝ Վոյ Վոժ (այլ կիրառումներ)Վոյ Վոժ (ռուս.՝ Вой-Вож), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Այպա գետի ձախ ափով՝ 10 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պյոզա գետն է, գետի ենթաավազանը Մեզեն գետերն են։ Գետի գետային ավազանը (Վերին) Մեզեն գետն է։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020200212103000021876
Հիդրոլոգիական ուսումնասիրությունների կոդը - 103002187
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միխեիլ

Միխեիլ (վրացերեն` მიხეილი)` վրացական արական անուն է, համապատասխանում է հայկական Միքայել անվանը։


== Անունը կրողները ==
Միխեիլ Սաակաշվիլի (* 1967 թ.) •მიხეილ ნიკოლოზის ძე სააკაშვილი• վրացի քաղաքական գործիչ
Միխեիլ Ճիաուրելի (1894-1974) •მიხეილ ჭიაურელი• վրացի խորհրդային ռեժիսոր, սցենարիստ և դերասան


== Ծանոթագրություններ ==
Յուրի Աբովյան (այլ կիրառումներ)

Յուրի Աբովյան անունը կարող է վերաբերել հետևյալ անձանց.

Յուրի Աբովյան (լողորդ) անգլերեն (1941), խորհրդային լողորդ։
Յուրի Աբովյան (անասնաբույժ) (1941-2005), անասնաբույժ։


== Ծանոթագրություններ ==
Բովաքարի լեռնաշղթա

Բովաքարի լեռներ, Ապստաֆույի լեոնաշղթա, Հալաբի լեռնաշղթա, Հալաբի լեռներ, լեռնաշղթա Լոռու և Տավուշի մարզերի սահմանագլխին, Բազումի լեռների արևելյան հատվածը՝ Գայլաձորի կիրճից մինչև Աղստև գետի միջին հոսանքը։ Առավելագույն բարձրությունն է Բովաքար լեռը, որը ունի 3016 մ բարձրություն։ Հյուսիսային լանջերն անտառոտ են։ Հարավային լանջերից սկիզբ Է առնում Բլդան գետը։


== Ծանոթագրություններ ==
Ջո Տասլիմ

Ջո Տասլիմ (ինդոն.՝ Joe Taslim, հունիսի 23, 1981(1981-06-23), Պալեմբանգ, Ինդոնեզիա), ինդոնեզացի ձյուդոիստ, մոդել և դերասան։ Ջոն ավելի հայտնի է որպես դերասան, խաղալով «Ռեյդ» ֆիլմի գլխավոր դերերում և «Ֆորսաժ 6»-ի երկրորդական դերում։


== Կենսագրություն ==
Ջո Տասլիմը ծնվել է 1981 թվականի հունիսի 23-ին, Ինդոնեզիայի Պալեմբանգ քաղաքում։ Մարիա Տասլիմի և Մարդջուկի Տասլիմի տղան է։
Դեռահաս տարիքում սկսել է ուսումնասիրել մարտարվեստի տեսակները, ինչպիսիք են ուշուն, ձյուդոն, թեկվոնդոն։ Բայց նրան ամենից շատ գրավեց ձյուդոն, որի շնորհիվ դարձավ երկրի ամենահայտնի ձյուդոիստներից մեկը։
1999 թվականին Սինգապուրում անցկացված Հարավարևելյան Ասիայի Ձյուդոյի առաջնությունում արժանացել է ոսկե մեդալի։ 2007 թվականին Հարավարևելյան Ասիայի Ձյուդոյի առաջնությունում արծաթե մեդալի և արժանացել է մի շարք այլ ոսկե մեդալների ձյուդոյի ազգային առաջնություններում։
1997 թվականից մինչև 2009 թվականը Տասլիմը եղել է Ինդոնեզիայի ձյուդոյի ազգային հավաքականի անդամ, որից հետո նա ստանում է ծանր վնասվածք, որի արդյունքում ստիպված է լինում հրաժարվել սպորտային կարիերայից։
Բացի սպորտից, նա հաջողությամբ կառուցում է իր կարիերան մոդելի և դերասանի կարգավիճակում։ Կինոյում նկարահանվել է 2008 թվականից։ 2010 թվականին նկարահանվում է «Ռեյդ» ֆիլմում, որը հեռարձակվել է 2011 թվականին և ստացել է մի քանի մրցանակներ։ 2012 թվականին հայտնի դարձավ, որ Ջոն անցել է չարագործի դերը կատարող քասթինգը, որտեղ պետք էր խաղար գլխավոր չարագործի դերը։ Այդ ֆիլմը «Ֆորսաժ 6»-ն էր, որը հեռարձակվել է 2013 թվականին։


== Ֆիլմագրություն ==


== Ծանոթագրություններ ==


== Արտաքին հղումներ ==
Ջո Տասլիմը IMDb կայքում։
Աստերոիդների ցանկ (220601-220700)

Աստերոիդների ցանկ (220501-220600)  • Աստերոիդների ցանկ  • Աստերոիդների ցանկ (220701-220800)
 Աստերոիդների ցանկ (220501-220600)  • Աստերոիդների ցանկ  • Աստերոիդների ցանկ (220701-220800)